
ARCHWILIO CYFRIFON 2025-2026 		22 Gorffennaf 2026
Rhoddir rhybudd drwy hyn yn unol ag Adrannau 29 a 30 o Ddeddf Archwilio Cyhoeddus (Cymru) 2004 (ac fel y manylir ymhellach yn Rheoliadau Cyfrifon ac Archwilio (Cymru) 2014):
1. O 7 Awst 2026 hyd at 4 Medi 2026 yn gynwysedig, rhwng 10:00 a.m. a 5:00 p.m. (dydd Llun i ddydd Iau yn unig) a rhwng 10:00 a.m. a 4:00 p.m. (dydd Gwener yn unig), gall unrhyw un sydd â diddordeb, drwy wneud cais i’r Adran Gyllid, Pencadlys yr Heddlu, Heol y Bontfaen, Penybont-ar-Ogwr, arolygu a gwneud copïau o gyfrifon Comisiynydd yr Heddlu a Throseddu a chyfrifon Prif Gwnstabl Heddlu De Cymru am y flwyddyn a ddaeth i ben 31 Mawrth 2026 ynghyd â phob llyfr, gweithred, contract, bil, taleb a derbynneb sy’n berthnasol iddynt. Er mwyn ein cynorthwyo i wneud trefniadau priodol, byddai o gymorth pe gallai unrhyw un sydd â diddordeb ein hysbysu ymlaen llaw eu bod yn bwriadu archwilio’r cyfrifon a dogfennau. 

2. Am 9:00 a.m. ar 7 Medi 2026 neu wedi hynny, bydd yr archwilydd penodedig, Catherine Mealing-Jones, o 1 Chwarter Prifddinas, Stryd Tyndall, Caerdydd CF10 4BZ ym Mhencadlys yr Heddlu De Cymru, Heol y Bontfaen, Penybont-ar-Ogwr, CF31 3SU, (ac wedi hynny hyd nes y bydd yr archwilydd yn ardystio bod yr archwiliad wedi’i gwblhau), ar gais unrhyw etholwr llywodraeth leol o’r ardal y mae cyfrifon o’r fath yn berthnasol iddo, neu ei gynrychiolydd/ei chynrychiolydd, yn rhoi cyfle iddynt ei holi am y cyfrifon a gall unrhyw etholwr o’r fath neu ei gynrychiolydd/ei chynrychiolydd ddod gerbron yr archwilydd a chynnig gwrthwynebiadau:

i. 	ynglŷn ag unrhyw fater y gallai’r archwilydd weithredu arno yn unol ag Adrannau 17 neu 18 o’r Ddeddf (sef eitem cyfrif anghyfreithlon, methu ag ystyried swm, neu golled neu ddiffyg a achoswyd gan gamymddwyn bwriadol)

ii. 	ynglŷn ag unrhyw fater y gallai’r archwilydd adrodd arno er lles y cyhoedd o dan Adran 22 o’r Ddeddf. 

3. Ni ellir gwneud unrhyw wrthwynebiad o’r fath oni bai bod yr archwilydd wedi derbyn rhybudd ysgrifenedig yn flaenorol o’r gwrthwynebiad a sail y gwrthwynebiad; a bod copi o rybudd o’r fath yn cael ei anfon at y sawl a enwir isod.

David Holloway Young                                            		Umar Hussain
Prif Swyddog Cyllid				       			Prif Swyddog Cyllid
Comysiynydd yr Heddlu a Throseddu De Cymru 			Heddlu De Cymru

